DC:n elokuvauniversumia kasvattava ohjaaja sai valita, minkä supersankarin tarinan haluaa kertoa.
Aquaman-elokuvan ohjaaja James Wan on kertonut Warner Brosin antaneen ohjaajalle mahdollisuuden valita: Aquaman vai The Flash?
Wan paljastaa, että halusi tehdä elokuvan hahmosta, jolla ei ole niin paljon fanitaakkaa kannettavanaan.
"Se, miksi lopulta kallistuin Aquamanin puoleen, oli mahdollisuus luoda kokonaan uusi maailma. Olen aina halunnut tehdä maailmanrakentamistarinan ja luoda visuaalisesti hienon, uskomattoman, maagisen valtakunnan. Tykkään myös siitä, että Aquaman on altavastaaja. Tykkään siitä, että ihmiset tekevät hahmosta pilkkaa. Rima ei ole niin korkealla ja voin todella pitää hauskaa hahmon kanssa", Wan selittää nauraen.
"Ihmiset eivät ole niin tarkkoja sen hahmon suhteen, kuin vaikkapa Spider-Manin tai Batmanin tai jonkun vastaavan", ohjaaja summaa.
Hauskanpito yltää myös elokuva pahiksiin, joita Wan ei kuitenkaan vielä paljasta.
"Ne ovat supersiistejä. Ne ovat elämää suurempia, mutta myös uniikkeja."
Aquaman nähdään elokuvateattereissa heinäkuussa 2018. Elokuvan nimiroolissa esiintyy Jason Momoa.
Lähde: Cinemablend